CELEX: 62013CN0391
Language: fi
Date: 2013-07-08 00:00:00
Title: Asia C-391/13 P: Valitus, jonka Helleenien tasavalta on tehnyt 8.7.2013 unionin yleisen tuomioistuimen (seitsemäs jaosto) asiassa T-294/11, Helleenien tasavalta v. Euroopan komissio, 17.5.2013 antamasta tuomiosta

7.9.2013   
            
            
               FI
            
            
               Euroopan unionin virallinen lehti
            
            
               C 260/35
            
         Valitus, jonka Helleenien tasavalta on tehnyt 8.7.2013 unionin yleisen tuomioistuimen (seitsemäs jaosto) asiassa T-294/11, Helleenien tasavalta v. Euroopan komissio, 17.5.2013 antamasta tuomiosta
   (Asia C-391/13 P)
   2013/C 260/64
   Oikeudenkäyntikieli: kreikka
   
      Asianosaiset
   
   
      Valittaja: Helleenien tasavalta (asiamies: I. Chalkias)
   
      Muu osapuoli: Euroopan komissio
   
      Vaatimukset
   
   
               —
            
            
               Valitus on hyväksyttävä.
            
         
               —
            
            
               Unionin yleisen tuomioistuimen riidanalainen tuomio on kumottava jäljempänä tarkemmin esitetyn perusteella.
            
         
               —
            
            
               Komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               —
            
            
               Ensimmäisessä valitusperusteessaan, joka koskee oliiviöljyalaa, Helleenien tasavalta väittää, että riidanalaisessa tuomiossa on tehty oikeudellinen virhe tulkitsemalla ja soveltamalla virheellisesti suuntaa-antavia periaatteita, jotka sisältyvät asiakirjoihin AGRI/VI/5330/1997, AGRI/17933/2000 ja AGRI/61495/2002, sellaisina kuin ne ovat voimassa, koska siinä katsottiin oliiviöljyalan tarkastusjärjestelmän ilmiselvä parannus vuosien 2004 ja 2005 välisenä ajanjaksona verrattuna vuosien 2003 ja 2004 väliseen ajanjaksoon toistuvuudeksi, jatkuvaksi puutteellisuudeksi ja merkittäväksi huonontumiseksi, joiden vuoksi vuosien 2004 ja 2005 välisen ajanjakson oikaisun nostaminen on perusteltua, vaikkei kyse ilmeisesti ollut tilanteesta, jossa vuosien 2004 ja 2005 välisen ajanjakson oikaisua olisi voitu nostaa 15 prosenttiin vuosien 2003 ja 2004 väliselle ajanjaksolle määrätystä 10 prosentista toistuvuuden vuoksi, koska valvontajärjestelmän lujittamiseksi oli tehty erittäin monia parannuksia (lisäpäivitykset oliivialan GIS-järjestelmässä, paikalla tehtävien tarkastusten parantaminen ja ristiintarkastukset, joissa todetaan säännönvastaisuudet ja määrätään seuraamuksia).
            
         
               —
            
            
               Toisessa valitusperusteessa, joka koskee peltokasvialaa, vedotaan siihen, että
               
                           1)
                        
                        
                           Unionin oikeutta on rikottu ja suhteellisuusperiaatetta on loukattu, koska päivittämättömiä vanhan YMP:n suuntaa-antavia periaatteita kiinteistä oikaisuista on tulkittu ja sovellettu virheellisesti uuteen YMP:hen, sillä kiinteitä oikaisuja koskivat eri tarkastusjärjestelmät.
                        
                     
                           2)
                        
                        
                           Unionin yleisen tuomioistuimen ratkaisun perustelut ovat puutteellisia siinä, että LPIS-GIS-tietojen, jotka otettiin huomioon maksatusvuodelta 2007, vertailusta uuden, päivitetyn vuoden 2009 LPIS-GIS:n tietojen kanssa kävi ilmi, että erot ja puutteet ovat erittäin vähäisiä, alle 2,4 %, ja 5 prosentin oikaisu on siis perusteeton etenkin, kun Helleenien tasavallan olennaisia lausumia hallinnollisten ristiintarkastusten laadusta ei otettu huomioon.